CELEX: 32021R1469
Language: lt
Date: 2021-09-10 00:00:00
Title: Komisijos įgyvendinimo reglamentas (ES) 2021/1469 2021 m. rugsėjo 10 d. kuriuo dėl papildymo nauju Sąjungos kilmės gyvūninių produktų, vežamų į trečiąją šalį ar teritoriją ir grąžinamų į Sąjungą iškrovus, saugojus ir perkrovus toje trečiojoje šalyje ar teritorijoje, sertifikato pavyzdžiu iš dalies keičiamas Įgyvendinimo reglamentas (ES) 2020/2235, dėl trečiųjų šalių, iš kurių leidžiama į Sąjungą įvežti Sąjungos kilmės gyvūninius produktus, kurie iš trečiosios šalies arba teritorijos grąžinami į Sąjungą, sąrašo iš dalies keičiamas Įgyvendinimo reglamentas (ES) 2021/404 ir dėl trečiųjų šalių ar regionų, iš kurių leidžiama į Sąjungą įvežti Sąjungos kilmės gyvūninius produktus ir tam tikras prekes, kurie iš trečiosios šalies arba regiono grąžinami į Sąjungą, sąrašo iš dalies keičiamas Įgyvendinimo reglamentas (ES) 2021/405 (Tekstas svarbus EEE)

2021 9 13   
               
               
                  LT
               
               
                  Europos Sąjungos oficialusis leidinys
               
               
                  L 321/21
               
            
         KOMISIJOS ĮGYVENDINIMO REGLAMENTAS (ES) 2021/1469
         2021 m. rugsėjo 10 d.
         kuriuo dėl papildymo nauju Sąjungos kilmės gyvūninių produktų, vežamų į trečiąją šalį ar teritoriją ir grąžinamų į Sąjungą iškrovus, saugojus ir perkrovus toje trečiojoje šalyje ar teritorijoje, sertifikato pavyzdžiu iš dalies keičiamas Įgyvendinimo reglamentas (ES) 2020/2235, dėl trečiųjų šalių, iš kurių leidžiama į Sąjungą įvežti Sąjungos kilmės gyvūninius produktus, kurie iš trečiosios šalies arba teritorijos grąžinami į Sąjungą, sąrašo iš dalies keičiamas Įgyvendinimo reglamentas (ES) 2021/404 ir dėl trečiųjų šalių ar regionų, iš kurių leidžiama į Sąjungą įvežti Sąjungos kilmės gyvūninius produktus ir tam tikras prekes, kurie iš trečiosios šalies arba regiono grąžinami į Sąjungą, sąrašo iš dalies keičiamas Įgyvendinimo reglamentas (ES) 2021/405
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktą“) (1), visų pirma į jo 230 straipsnio 1 dalį, 238 straipsnio 3 dalį ir 239 straipsnio 3 dalį,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (2), ypač į jo 90 straipsnio pirmos pastraipos a ir e punktus, 126 straipsnio 3 dalį ir 127 straipsnio 2 dalį,
         kadangi:
         
                     (1)
                  
                  
                     Reglamente (ES) 2016/429 nustatytos gyvūnų ligų, kurios perduodamos gyvūnams arba žmonėms, kontrolės taisyklės, įskaitant reikalavimus dėl oficialaus gyvūnų sveikatos sertifikavimo, taikomo įvairiems perkeliamiems gyvūnams ir vežamiems genetinės medžiagos produktams ir gyvūniniams produktams, įskaitant įvežimo į Sąjungą reikalavimus. Su gyvų gyvūnų, genetinės medžiagos produktų ir gyvūninių produktų įvežimu į Sąjungą susiję reikalavimai išsamiau nustatyti Komisijos deleguotajame reglamente (ES) 2020/692 (3);
                  
               
                     (2)
                  
                  
                     Reglamente (ES) 2017/625 nustatytos oficialios kontrolės ir kitos oficialios veiklos, kurią vykdo valstybių narių kompetentingos institucijos siekdamos užtikrinti, kad būtų laikomasi 1 straipsnio 2 dalyje nurodytų taisyklių, vykdymo taisyklės, be kita ko, susijusios su maisto saugos taisyklėmis visais gamybos, perdirbimo ir platinimo etapais, taip pat su gyvūnų ir šalutinių gyvūninių produktų sveikatos ir gerovės reikalavimais;
                  
               
                     (3)
                  
                  
                     Komisijos įgyvendinimo reglamentu (ES) 2020/2235 (4) nustatyti veterinarijos ir (arba) oficialių sertifikatų pavyzdžiai ir oficialūs sertifikatai, taikomi įvežant į Sąjungą gyvūnus, gyvūninius produktus, sudėtinius produktus, genetinės medžiagos produktus, šalutinius gyvūninius produktus, žmonėms vartoti skirtus daigus ir sėklas, skirtas žmonėms vartoti skirtiems daigams auginti;
                  
               
                     (4)
                  
                  
                     tačiau Įgyvendinimo reglamente (ES) 2020/2235 nėra sertifikato, kuris būtų naudojamas įvežant į Sąjungą Sąjungos kilmės gyvūninius produktus ir prekes, kurie vežami į trečiąją šalį ar teritoriją ir iškrovus, saugojus ir perkrovus grąžinami atgal į Sąjungą iš tos trečiosios šalies ar teritorijos, pavyzdžio. Todėl būtina iš dalies pakeisti tą įgyvendinimo reglamentą, kad būtų nustatytas tokio tipo sertifikato pavyzdys ir išvengta nepagrįstų prekybos trikdymų tokiais atvejais;
                  
               
                     (5)
                  
                  
                     Reglamento (ES) 2016/429 229 straipsnyje reikalaujama, kad į Sąjungą įvežamų gyvūnų, genetinės medžiagos produktų ir gyvūninių produktų siuntos būtų iš trečiosios šalies ar teritorijos arba jos zonos ar laikymo vietos, įtrauktos į sąrašą pagal to reglamento 230 straipsnio 1 dalį;
                  
               
                     (6)
                  
                  
                     Deleguotuoju reglamentu (ES) 2020/692 papildomi Reglamento (ES) 2016/429 gyvūnų sveikatos reikalavimai dėl iš trečiųjų šalių, teritorijų arba jų zonų, o jeigu perkeliami akvakultūros gyvūnai – laikymo vietų, į Sąjungą įvežamų gyvūnų, genetinės medžiagos produktų ir gyvūninių produktų siuntų. Deleguotojo reglamento (ES) 2020/692 3 straipsnio pirmos pastraipos a punkte nustatyta, kad gyvūnų, genetinės medžiagos produktų ir gyvūninių produktų siuntas gali būti leidžiama įvežti į Sąjungą tik tuo atveju, jei jos yra iš trečiosios šalies, teritorijos arba jos zonos ar laikymo vietos, įtrauktos į sąrašą, taikomą konkrečios rūšies ir kategorijos gyvūnams, genetinės medžiagos produktams ar gyvūniniams produktams, įvežamiems pagal tame deleguotajame reglamente nustatytus gyvūnų sveikatos reikalavimus;
                  
               
                     (7)
                  
                  
                     Komisijos įgyvendinimo reglamentu (ES) 2021/404 (5) sudaromi trečiųjų šalių ar teritorijų arba jų zonų, o akvakultūros gyvūnų atveju – laikymo vietų, iš kurių leidžiama įvežti į Sąjungą tam tikrų rūšių ir kategorijų gyvūnus, genetinės medžiagos produktus ir gyvūninius produktus, kuriems taikomas Deleguotasis reglamentas (ES) 2020/692, sąrašai;
                  
               
                     (8)
                  
                  
                     Įgyvendinimo reglamento (ES) 2021/404 XXII priede pateiktas trečiųjų šalių, iš kurių leidžiama į Sąjungą įvežti Sąjungos kilmės gyvūnų, genetinės medžiagos produktų arba gyvūninių produktų siuntas, vežtas per trečiąją šalį ar teritoriją ir grąžinamas į Sąjungą, sąrašas. Tas priedas turėtų būti iš dalies pakeistas, kad būtų išvardytos trečiosios šalys ar teritorijos, iš kurių į Sąjungą leidžiama įvežti Sąjungos kilmės gyvūninių produktų siuntas, kurios saugojus tose trečiosiose šalyse ar teritorijose yra grąžinamos atgal į Sąjungą, ir nustatytos konkrečios sąlygos, kurios tokiais atvejais turi būti įvykdytos;
                  
               
                     (9)
                  
                  
                     Reglamente (ES) 2017/625 nustatyta, kad tam tikrų gyvūnų ir prekių siuntos į Sąjungą turėtų būti įvežamos tik iš trečiosios šalies ar jos regiono, įtraukto į Komisijos tuo tikslu sudarytą sąrašą;
                  
               
                     (10)
                  
                  
                     Komisijos deleguotuoju reglamentu (ES) 2019/625 (6) Reglamentas (ES) 2017/625 papildomas žmonėms vartoti skirtų tam tikrų žmonėms vartoti skirtų gyvūnų ir prekių siuntų iš trečiųjų šalių ar jų regionų įvežimo į Sąjungą reikalavimais siekiant užtikrinti, kad siuntos atitiktų atitinkamus reikalavimus, nustatytus Reglamento (ES) 2017/625 1 straipsnio 2 dalies a punkte nurodytomis taisyklėmis, arba bent joms lygiaverčiais pripažintus reikalavimus;
                  
               
                     (11)
                  
                  
                     Komisijos įgyvendinimo reglamentu (ES) 2021/405 (7) nustatomi trečiųjų šalių ar jų regionų, iš kurių į Sąjungą leidžiama įvežti gyvūninius produktus ir tam tikras prekes, sąrašai, papildantys Įgyvendinimo reglamente (ES) 2021/404 nustatytus sąrašus. Kad į Sąjungą būtų galima įvežti gyvūninius produktus, kuriems netaikomas Deleguotasis reglamentas (ES) 2020/692, Įgyvendinimo reglamentas (ES) 2021/405 turėtų būti iš dalies pakeistas, kad būtų išvardytos trečiosios šalys ar regionai, iš kurių į Sąjungą leidžiama įvežti šių Sąjungos kilmės gyvūninių produktų ir tam tikrų prekių siuntas, kurios saugojus tose trečiosiose šalyse ar regionuose yra grąžinamos atgal į Sąjungą ir atitinka Deleguotajame reglamente (ES) 2019/625 nustatytas sąlygas;
                  
               
                     (12)
                  
                  
                     todėl įgyvendinimo reglamentai (ES) 2020/2235, (ES) 2021/404 ir (ES) 2021/405 turėtų būti atitinkamai iš dalies pakeisti;
                  
               
                     (13)
                  
                  
                     dėl teisinio tikrumo šis reglamentas turėtų įsigalioti skubos tvarka;
                  
               
                     (14)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) 2020/2235 iš dalies keičiamas taip:
            
                        1.
                     
                     
                        Tarp 30 ir 31 straipsnių įterpiamas toks 30a straipsnis:
                        
                           „30a straipsnis
                           Veterinarijos arba oficialaus sertifikato, taikomo įvežant į Sąjungą Sąjungos kilmės gyvūninius produktus ir tam tikras prekes, kurie vežami į trečiąją šalį ar teritoriją ir grąžinami atgal į Sąjungą iškrovus, saugojus ir perkrovus toje trečiojoje šalyje ar teritorijoje, pavyzdys
                           1 straipsnio 3 dalies b punkto i papunktyje nurodytas veterinarijos arba oficialus sertifikatas, naudotinas įvežant į Sąjungą Sąjungos kilmės gyvūninius produktus ir tam tikras prekes, kurie vežami į trečiąją šalį ar teritoriją ir grąžinami atgal į Sąjungą iškrovus, saugojus ir perkrovus toje trečiojoje šalyje ar teritorijoje, atitinka pavyzdį STORAGE-TC-PAO, parengtą pagal III priedo 53 skyriuje nustatytą pavyzdį.“
                        
                     
                  
                        2.
                     
                     
                        III priedas iš dalies keičiamas pagal šio reglamento I priedą.
                     
                  
         
            2 straipsnis
            Įgyvendinimo reglamento (ES) 2021/404 XXII priedas iš dalies keičiamas pagal šio reglamento II priedą.
         
         
            3 straipsnis
            Tarp Įgyvendinimo reglamento (ES) 2021/405 26 ir 27 straipsnių įterpiamas toks 26a straipsnis:
            
               
                  „26a straipsnis
                  Trečiųjų šalių, iš kurių leidžiama įvežti į Sąjungą Sąjungos kilmės gyvūninius produktus ir tam tikras prekes, kurie vežami į trečiąją šalį ar regioną ir grąžinami atgal į Sąjungą iškrovus, saugojus ir perkrovus toje trečiojoje šalyje ar regione, sąrašas
                  Sąjungos kilmės gyvūninių produktų ir tam tikrų prekių siuntas, vežamas į trečiąją šalį ar jos regioną ir grąžinamas atgal į Sąjungą iškrovus, saugojus ir perkrovus toje trečiojoje šalyje ar jos regione, leidžiama įvežti į Sąjungą tik jei jos yra iš trečiųjų šalių ar jų regionų, iš kurių leidžiama jas įvežti į Sąjungą pagal Įgyvendinimo reglamento (ES) 2021/404 XXII priedą, ir kurie įtraukti į Sprendimą 2011/163/ES.“
               
            
         
         
            4 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugsėjo 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 84, 2016 3 31, p. 1.
         
            (2)  OL L 95, 2017 4 7, p. 1.
         
            (3)  2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).
         
            (4)  2020 m. gruodžio 16 d. Komisijos įgyvendinimo reglamentas (ES) 2020/2235, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su tam tikrų kategorijų gyvūnų ir prekių siuntų įvežimo į Sąjungą ir vežimo joje veterinarijos sertifikatų pavyzdžiais, oficialių sertifikatų pavyzdžiais ir veterinarijos arba oficialių sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) Nr. 599/2004, įgyvendinimo reglamentai (ES) Nr. 636/2014 ir (ES) 2019/628, Direktyva 98/68/EB ir sprendimai 2000/572/EB, 2003/779/EB ir 2007/240/EB (OL L 442, 2020 12 30, p. 1).
         
            (5)  2021 m. kovo 24 d. Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).
         
            (6)  2019 m. kovo 4 d. Komisijos deleguotasis reglamentas (ES) 2019/625, kuriuo Europos Parlamento ir Tarybos reglamentas (ES) 2017/625 papildomas reikalavimais dėl tam tikrų žmonėms vartoti skirtų gyvūnų ir prekių siuntų įvežimo į Sąjungą (OL L 131, 2019 5 17, p. 18).
         
            (7)  2021 m. kovo 24 d. Komisijos įgyvendinimo reglamentas (ES) 2021/405 kuriuo nustatomi trečiųjų šalių arba jų regionų, iš kurių pagal Europos Parlamento ir Tarybos reglamentą (ES) 2017/625 į Sąjungą leidžiama įvežti tam tikrus žmonėms vartoti skirtus gyvūnus ir prekes, sąrašai (OL L 114, 2021 3 31, p. 118).
      
      
         
            I PRIEDAS
            Įgyvendinimo reglamento (ES) 2020/2235 III priedas iš dalies keičiamas taip:
            
                        1.
                     
                     
                        sertifikatų sąraše po įrašo „TRANSIT-COMP“ įrašoma nauja kategorija „sudėtinių produktų vežimas tranzitu per Sąjungą į trečiąją šalį ar teritoriją tiesiogiai arba po saugojimo Sąjungoje“:
                        
                                    „Sąjungos kilmės gyvūniniai produktai ir tam tikros prekės vežami į trečiąją šalį ar teritoriją ir grąžinami į Sąjungą iškrovus, saugojus ir perkrovus toje trečiojoje šalyje ar teritorijoje
                                    
                                 
                              
                                    STORAGE-TC PAO
                                 
                                 
                                    53 skyrius. Veterinarijos arba oficialaus sertifikato, skirto įvežti į Sąjungą Sąjungos kilmės gyvūninius produktus ir tam tikras prekes, kurie vežami į trečiąją šalį ar teritoriją ir grąžinami atgal į Sąjungą iškrovus, saugojus ir perkrovus toje trečiojoje šalyje ar teritorijoje, pavyzdys“;
                                 
                              
                  
                        2.
                     
                     
                        Po 52 skyriaus įterpiamas toks 53 skyrius:
                        „53 SKYRIUS
                        
                           VETERINARIJOS ARBA OFICIALAUS SERTIFIKATO, SKIRTO ĮVEŽTI Į SĄJUNGĄ SĄJUNGOS KILMĖS GYVŪNINIUS PRODUKTUS IR TAM TIKRAS PREKES, KURIE VEŽAMI Į TREČIĄJĄ ŠALĮ AR TERITORIJĄ IR GRĄŽINAMI ATGAL Į SĄJUNGĄ IŠKROVUS, SAUGOJUS IR PERKROVUS TOJE TREČIOJOJE ŠALYJE AR TERITORIJOJE, PAVYZDYS (PAVYZDYS STORAGE-TC-PAO)
                        
                        
                           
                        
                           
                        
                                    
                                       ŠALIS
                                    
                                 
                                 
                                    
                                       DAIRY-PRODUCTS-ST sertifikato pavyzdys
                                    
                                 
                              
                                    
                                       II dalis. Sertifikavimas
                                    
                                 
                                 
                                    
                                                
                                                   II.
                                                
                                             
                                             
                                                Informacija apie sveikumą
                                             
                                          
                                 
                                    
                                       II.a
                                    
                                 
                                 
                                    
                                       Sertifikato numeris
                                    
                                 
                                 
                                    
                                       II.b
                                    
                                 
                                 
                                    
                                       IMSOC numeris
                                    
                                 
                              
                                    
                                                
                                                   II.1.
                                                
                                             
                                             
                                                Sveikumo patvirtinimas
                                                Aš, toliau pasirašęs valstybinis veterinarijos gydytojas, patvirtinu, kad I dalyje aprašyta gyvūninių produktų ar prekių siunta:
                                                
                                                            II.1.1.
                                                         
                                                         
                                                            yra Sąjungos kilmės, produktai ar prekės buvo pagaminti Sąjungoje ir galėjo būti tiekiami Sąjungos rinkai, ir
                                                         
                                                      
                                                            II.1.2.
                                                         
                                                         
                                                            jie buvo supakuoti Sąjungoje ir gyvūniniai produktai paženklinti Sąjungoje pagal Reglamento (EB) Nr. 853/2004 II priedo I skirsnį, taip pat
                                                         
                                                      
                                                            II.1.3.
                                                         
                                                         
                                                            jie skirti vežti į Sąjungą ir
                                                         
                                                      
                                                            II.1.4.
                                                         
                                                         
                                                            nebuvo suklastota ir kitaip tvarkyta, išskyrus iškrovimą, saugojimą, perkrovimą ir vežimą (1)…, o gyvūniniai produktai buvo saugoti ir vežti pagal atitinkamus Europos Parlamento ir Tarybos reglamento (EB) Nr. 853/2004 III priedo reikalavimus.
                                                         
                                                      
                                          
                                                
                                                   II.2.
                                                
                                             
                                             
                                                Saugojimo patvirtinimas
                                                Aš, toliau pasirašęs valstybinis veterinarijos gydytojas, patvirtinu, kad I dalyje aprašyta gyvūninių produktų ar prekių siunta:
                                                
                                                            II.2.1.
                                                         
                                                         
                                                            buvo saugoma patvirtintoje arba registruotoje (-se) įmonėje (-ėse) ir
                                                         
                                                      
                                                            II.2.2.
                                                         
                                                         
                                                            buvo perkrauta patvirtintoje arba registruotoje įmonėje prižiūrint kompetentingai institucijai.
                                                         
                                                      
                                                   Pastabos
                                                
                                                Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, šiame sprendime nuorodos į Sąjungą apima Jungtinę Karalystę, kiek tai susiję su Šiaurės Airija.
                                                Šis sertifikatas skirtas įvežti į Sąjungą Sąjungos valstybės narės kilmės produktų, kuriems taikomi Įgyvendinimo reglamento (ES) 2020/2235 8–29 straipsniuose nustatyti sertifikatai, siuntas, gabenamas į trečiąją šalį ar teritoriją, įtrauktą į Komisijos įgyvendinimo reglamento (ES) 2021/404 XXII priede pateiktą sąrašą, su specialia sąlyga „Sąjungos kilmės siuntos, vežamos į trečiąją šalį ar teritoriją ir saugojus grąžinamos atgal į Sąjungą“ ir po to grąžinamas atgal į Sąjungą iš tos trečiosios šalies ar teritorijos iškrovus, saugojus ir perkrovus.
                                                Šis veterinarijos arba oficialus sertifikatas pildomas pagal Įgyvendinimo reglamento (ES) 2020/2235 I priedo 4 skyriuje pateiktas pastabas dėl sertifikatų pildymo.
                                                
                                                   I dalis.
                                                
                                                
                                                            I.7 langelis.
                                                         
                                                         
                                                            :
                                                         
                                                         
                                                            Nurodyti šalies, kurioje prekės gautos, pagamintos arba supakuotos (paženklintos atpažinties ženklu), pavadinimą ir šalies ISO kodą.
                                                         
                                                      
                                                   II dalis.
                                                
                                                
                                                            
                                                               (1)
                                                            
                                                         
                                                         
                                                            Zonos kodas pagal Įgyvendinimo reglamento (ES) 2021/404 XXII priedo 1 dalyje pateiktos lentelės 2 skiltį; tik tos lentelės 6 skiltyje nurodytoms zonoms, kurioms taikoma specialioji sąlyga „Sąjungos kilmės siuntos, vežamos į trečiąją šalį arba teritoriją ir po saugojimo grąžinamos atgal į Sąjungą“
                                                         
                                                      
                                          
                              
                                     
                                 
                                 
                                    
                                       Valstybinis veterinarijos gydytojas
                                    
                                 
                                 
                                     
                                 
                              
                                     
                                 
                                 
                                    Vardas, pavardė (didžiosiomis raidėmis)
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Data
                                 
                                 
                                    Kvalifikacija ir pareigos
                                 
                                 
                                     
                                 
                                 
                                     
                                 
                              
                                     
                                 
                                 
                                    Antspaudas
                                 
                                 
                                    Parašas“
                                 
                                 
                                     
                                 
                                 
                                     
                                 
                              
                  
      
      
         
            II PRIEDAS
            Įgyvendinimo reglamento (ES) 2021/404 XXII priedas iš dalies keičiamas taip:
            
                        1.
                     
                     
                        1 dalyje Jungtinei Karalystei, Gernsiui, Meno salai ir Džersio salai skirti įrašai pakeičiami taip:
                        
                                    „GB
                                    
                                    Jungtinė Karalystė
                                 
                                 
                                    GB-0
                                 
                                 
                                    Gyvūnai ir genetinės medžiagos produktai, kuriems taikomas Komisijos deleguotasis reglamentas (ES) 2020/692*
                                 
                                 
                                     
                                 
                                 
                                    Vežimo Sąjungoje sertifikatų pavyzdžiai
                                 
                                 
                                    Iš vienos valstybės narės į kitas valstybes nares per Jungtinę Karalystę arba jos Karūnos priklausinius
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Gyvūniniai produktai ir tam tikros prekės, kuriems taikomi sertifikatai, nustatyti Įgyvendinimo reglamento (ES) 2020/2235 8–29 straipsniuose
                                 
                                 
                                    STORAGE-TC PAO
                                 
                                 
                                    Sąjungos kilmės siuntos, vežamos į trečiąją šalį arba teritoriją ir po iškrovimo, saugojimo ar perkrovimo grąžinamos atgal į Sąjungą
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       GG
                                    
                                    Gernsis
                                 
                                 
                                    GG-0
                                 
                                 
                                    Gyvūnai ir genetinės medžiagos produktai, kuriems taikomas Deleguotasis reglamentas (ES) 2020/692
                                 
                                 
                                     
                                 
                                 
                                    Vežimo Sąjungoje sertifikatų pavyzdžiai
                                 
                                 
                                    Iš vienos valstybės narės į kitas valstybes nares per Jungtinę Karalystę arba jos Karūnos priklausinius
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Gyvūniniai produktai ir tam tikros prekės, kuriems taikomi sertifikatai, nustatyti Įgyvendinimo reglamento (ES) 2020/2235 8–29 straipsniuose.
                                 
                                 
                                    STORAGE-TC PAO
                                 
                                 
                                    Sąjungos kilmės siuntos, vežamos į trečiąją šalį arba teritoriją ir po iškrovimo, saugojimo ar perkrovimo grąžinamos atgal į Sąjungą
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       IM
                                    
                                    Meno Sala
                                 
                                 
                                    IM-0
                                 
                                 
                                    Gyvūnai ir genetinės medžiagos produktai, kuriems taikomas Deleguotasis reglamentas (ES) 2020/692
                                 
                                 
                                     
                                 
                                 
                                    Vežimo Sąjungoje sertifikatų pavyzdžiai
                                 
                                 
                                    Iš vienos valstybės narės į kitas valstybes nares per Jungtinę Karalystę arba jos Karūnos priklausinius
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Gyvūniniai produktai ir tam tikros prekės, kuriems taikomi sertifikatai, nustatyti Įgyvendinimo reglamento (ES) 2020/2235 8–29 straipsniuose.
                                 
                                 
                                    STORAGE-TC PAO
                                 
                                 
                                    Sąjungos kilmės siuntos, vežamos į trečiąją šalį arba teritoriją ir po iškrovimo, saugojimo ar perkrovimo grąžinamos atgal į Sąjungą
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Džersis
                                 
                                 
                                    JE-0
                                 
                                 
                                    Gyvūnai ir genetinės medžiagos produktai, kuriems taikomas Deleguotasis reglamentas (ES) 2020/692
                                 
                                 
                                     
                                 
                                 
                                    Vežimo Sąjungoje sertifikatų pavyzdžiai
                                 
                                 
                                    Iš vienos valstybės narės į kitas valstybes nares per Jungtinę Karalystę arba jos Karūnos priklausinius
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Gyvūniniai produktai ir tam tikros prekės, kuriems taikomi sertifikatai, nustatyti Įgyvendinimo reglamento (ES) 2020/2235 8–29 straipsniuose.
                                 
                                 
                                    STORAGE-TC PAO
                                 
                                 
                                    Sąjungos kilmės siuntos, vežamos į trečiąją šalį arba teritoriją ir po iškrovimo, saugojimo ar perkrovimo grąžinamos atgal į Sąjungą“
                                 
                                 
                                     
                                 
                                 
                                     
                                 
                                 
                                     
                                 
                              
                  
                        2.
                     
                     
                        3 dalyje po įrašo dėl konkrečios sąlygos „Iš vienos valstybės narės į kitas valstybes nares per Jungtinę Karalystę arba jos Karūnos priklausinius“ ir prieš įrašą „Aqua – Iš Rusijos į Rusiją“ įterpiamas šis įrašas:
                        
                                    „Sąjungos kilmės siuntos, vežamos į trečiąją šalį arba teritoriją ir po iškrovimo, saugojimo ir perkrovimo grąžinamos atgal į Sąjungą.
                                 
                                 
                                    1 dalies 4 skiltyje nurodytų Sąjungos kilmės prekių siuntas, kurios vežamos į 1 dalies 2 skiltyje nurodytą zoną ir po iškrovimo, saugojimo ir perkrovimo toje trečiojoje šalyje ar teritorijoje grąžinamos atgal į Sąjungą, leidžiama įvežti į Sąjungą, jei prie jų pridedamas sertifikato pavyzdys „STORAGE-TC-PAO“, nustatytas Komisijos įgyvendinimo reglamente (ES) 2020/2235, greta dokumentų, pridedamų prie siuntos eksportui į trečiąją šalį arba teritoriją.“